Gramatiske regler.

*Indenfor* eller *inden for* – *overfor* eller *over for*?

Nogle ordforbindelser kan valgfrit skrives i ét eller to ord hvis de bruges som præposition (forholdsord) og derfor har en styrelse – det vil populært sagt sige at der kommer noget bagefter – men de skrives i ét ord hvis de bliver brugt som adverbier (biord):

* *Hun kan alt inden for (eller indenfor*)*sociale medier.***Men**:*De sad længe indenfor.*
* *Han står udenfor (eller uden for) døren. Men: Det var koldt udenfor.*
* *Vi bor lige overfor (eller over for) stationen. Men: Der er fest i huset overfor.*
* *Nedenunder (eller neden under) os bor der en familie. Men: Jeg elsker dem nedenunder.*

Styrelsen kan også stå tidligere i sætningen – og så kan man stadig valgfrit skrive i ét eller to ord:

* *Mælk er hun ikke allergisk overfor* (eller *over for*).

Det vil altså aldrig være en fejl at skrive disse ord i ét ord.

*Hans*, *hendes*eller *sin*

Brug *sin*når den der ejer noget, er *subjekt* (grundled) i sætningen:

* *Drengen tog altid****sin****kasket omvendt på* (hvis du skriver ***hans***, er det en andens kasket).
* *Søren gav****sin****hund et kødben (hvis du skriver****hans****, er det en andens hund).*
* *Hun hørte****sin****far spille guitar (hvis du skriver****hendes****, er det en andens far).*

Man bruger også *sin* når man henviser til ***subjektet i en*** ***skjult sætning***(indlejret sætning), fx

* *Camilla ser Louise sidde på sin hest.* (Dvs. 'Camilla ser Louise, og Louise sidder på sin hest' – hvor den skjulte sætning kan omskrives til *Louise sidder på sin hest*)*.*

Den slags sætninger kan betyde flere ting. Sætningen kan nemlig også betyde at 'Louise sidder på Camillas hest'. Hvis man skrev ***Camilla ser Louise sidde på hendes hest***, ville det i standarddansk betyde at Louise sidder på en helt anden piges hest.